rejauldu/bengali-wikipedia huggingface dataset:
আফগানিস্তানে প্রকাশিত সংবাদপত্রগুলির একটি তালিকা নিচে রয়েছে।   সংবাদপত্র   সংবাদপত্র  অবস্থান  প্রথম প্রকাশ  প্রকাশক  ভাষাসমূহ  মন্তব্য  ডেইলি আউটলুক আফগানিস্তান কাবুল শহর  ২০০৪  আফগানিস্তান গ্রুপ অফ নিউজ পেপারস  ইংরেজি  ডেইলি আউটলুক আফগানিস্তান, আফগানিস্তানের প্রথম স্বাধীন ইংরেজি পত্রিকা। এটি আফগানিস্তানের ইতিহাসের প্রথম সংবাদপত্র যা ৩টি একচেটিয়া জাতীয় এবং আন্তর্জাতিক নিবন্ধ এবং পাশাপাশি ৩টি সম্পাদকীয় দৈনিক প্রকাশ করে। আফগানিস্তান টাইমস ডেইলি  কাবুল শহর ২০০৫ শাফি রাহেল  ইংরেজি  বখতার নিউজ এজেন্সি  কাবুল শহর ১৯৩৯ আফগানিস্তান সরকার  দারি, ইংরেজি, পশতু কাবুল উইকলি  কাবুল শহর ১৯৯১-২০১১ দারি, ইংরেজি, পশতু দ্য কাবুল টাইমস  কাবুল শহর  ফেব্রুয়ারি ১৯৬২   বখতার নিউজ এজেন্সি   ইংরেজি  কাবুল টাইমস একটি দৈনিক (শুক্রবার এবং আফগান হলিডে ব্যতিক্রমগুলি) ইংরেজি পত্রিকায় ছাপা হয়। প্রথম সংখ্যাটি ১৯৬২ সালের ২৭ ফেব্রুয়ারিতে প্রকাশিত হয়েছিল।  খামা প্রেস ২০১০ ব্যক্তিগত  ইংরেজি, ফার্সি, পশতু  ২০১৩ সালে প্রতিষ্ঠিত আফগানিস্তানের অন্যতম শীর্ষ এবং বৃহত্তম ইংরেজি সংবাদ পরিষেবা খামা প্রেস নিউজ এজেন্সি।  পাঝোক আফগান নিউজ  কাবুল শহর ২০০৪ ড্যানিশ করোকেল  দারি, ইংরেজি, পশতু তেতোবে  কাবুল ২০০৬ আবদুল হালিম হেলামিয়ার, এজাতুল্লাহ জাকী  পুশতু  সাপ্তাহিক  জুলদুস আ. ১৯৮০ উজবেক  কারাওয়ান  কাবুল শহর  ২৪ সেপ্টেম্বর ১৯৬৮  সাবাহউদ্দিন কুশকাকি পারসিক  শিরোনাম ইংরাজীতে অনূদিত   আরো দেখুন    আফগানিস্তানের যোগাযোগ  আফগানিস্তানের মিডিয়া   বহিঃসংযোগ    আফগানিস্তানের সংবাদপত্রের তালিকা  সংবাদপত্রের মানচিত্র বিশ্বব্যাপী  ডিজিটালকমনে @ কারাওয়ান @ ইউএনও।   তথ্যসূত্র   বিষয়শ্রেণী:দেশ অনুযায়ী সংবাদপত্রের তালিকা * বিষয়শ্রেণী:আফগানিস্তানের গণমাধ্যমের তালিকা
right|thumb|250px|লুক্সেমবুর্গের শহর ও নদী লুক্সেমবুর্গ একটি ছোট্ট দেশ। এটি উত্তর-পশ্চিম ইউরোপ এর অংশে অবস্থিত একটি নিম্ন ভূমির দেশও বটে। এর সীমান্ত বরাবর রয়েছে পশ্চিম এবং উত্তর দিকে বেলজিয়াম , দক্ষিণ দিকে ফ্রান্স () এবং পূর্ব দিকে জার্মানি ()। উত্তর সাগর থেকে বেলজিয়াম দ্বারা পৃথক হয়ে যাওয়ার কারণে লুক্সেমবুর্গ একটি পুরোপুরি স্থলবেষ্টিত দেশ।   দেশটির ভূসংস্থান খুব স্পষ্টভাবে বিভক্ত। গ্র্যান্ড ডুচির উত্তর তৃতীয়াংশে পার্বত্য ওয়েসলিং এবং দক্ষিণ দিকে দুই তৃতীয়াংশ দখল করে রয়েছে সমতল গুটল্যান্ড। দেশের দীর্ঘতম নদী হ'ল সাউয়ের। এটি মোজেলের একটি শাখা নদী। এই সাউয়ের-এর প্রায় পুরো অববাহিকা জুড়ে রয়েছে লুক্সেমবুর্গের অঞ্চল। অন্যান্য প্রধান নদীগুলির মধ্যে রয়েছে দক্ষিণে আলজেট এবং উত্তর দিকে উইল্টজ।  রাজধানী এবং এখনও পর্যন্ত সবচেয়ে বড় শহরটি হল লুক্সেমবুর্গ শহর যা গুটল্যান্ডে অবস্থিত। এখানে এস্ক-সুর-আলজেট, ডুডেল্যাঞ্জ, এবং ডিফারডেঞ্জ সহ দেশের বেশিরভাগ প্রধান জনসংখ্যা কেন্দ্র রয়েছে। লুক্সেমবুর্গ ছাড়াও অন্যান্য প্রধান শহরগুলি মূলত দক্ষিণের রেড ল্যান্ডস অঞ্চলে অবস্থিত যা দক্ষিণে লুক্সেমবুর্গ এবং ফ্রান্সের সীমানা রেখা বরাবর অবস্থান করছে।  প্রাকৃতিক ভূগোল  ভূসংস্থান thumb|250px|লুক্সেমবুর্গের রিলিফ মানচিত্রে উত্তরের পার্বত্য ওসলিং এবং দক্ষিণের গুটল্যান্ড এর মধ্যে দ্বিবিভাজন স্পষ্টত চিত্রিত করছে। আকার ছোট হলেও ভূদৃশ্যে দুটি প্রধান বৈশিষ্ট্য সহ লুক্সেমবুর্গের বৈচিত্রপূর্ণ ভূসংস্থান রয়েছে দেখা যায়। দেশের উত্তর ভাগ আরর্দেনস এর মালভূমির অংশ দ্বারা গঠিত। সেখানে পর্বতের উচ্চতার বিস্তার  পর্যন্ত। দেশের বাকি অংশ সুবিস্তৃত উপত্যকার সাথে ঢেউখেলানো গ্রামাঞ্চল নিয়ে গঠিত। রাজধানী লুক্সেমবুর্গ শহর দেশের দক্ষিণাঞ্চলে অবস্থিত।  ইউরোপের সবুজ হৃদয় যেহেতু এখানের মাটি চাষ করার পক্ষে খুব কঠিন তাই বেশিরভাগ জমি গবাদি পশুদের জন্য চারণভূমি হিসাবে ব্যবহৃত হয়। আর্দনেস অঞ্চলটিও আপার সিওর ন্যাশনাল পার্ক এর অন্তর্গত। এই পার্কটি একটি গুরুত্বপূর্ণ সংরক্ষণ অঞ্চল এবং সেখানে হাইকারের পশ্চাদপসরণ অন্তর্ভুক্ত রয়েছে।  সাউয়ের এর দক্ষিণ অংশটি সে দেশে গুটল্যান্ড নামে পরিচিত। এই অঞ্চলটি দেশের দুই-তৃতীয়াংশেরও বেশি স্থান জুড়ে রয়েছে।  ক্রমশ উঁচু দেখতে ভূখণ্ডটির গড় উচ্চতা । উর্বর মাটি থেকে গুটল্যান্ড শব্দটি উদ্ভূত এবং ঐ অঞ্চলে কৃষিকাজই মূল জীবিকা। ডুচির এই অংশটিতে ওসলিং অঞ্চলের তুলনায় গ্রীষ্মের অভিজ্ঞতা হয় উষ্ণ ও শুষ্ক।  ফলে স্ট্রবেরি, আপেল এবং চেরি জাতীয় ফল এবং শাকসবজি প্রচুর পরিমাণে জন্মায়। এই অঞ্চলে নদীর ক্ষয়ের ফলে গভীর গর্জ এবং গুহা সৃষ্টি হয়েছে। সে গুলির দ্বারা এই অঞ্চলে বেশ কিছু দর্শনীয় দৃশ্যাবলী তৈরি হয়েছে।  দেশের এক্কে বারে দক্ষিণে "লাল পাথরের জমি" রয়েছে যা এখানে প্রাপ্ত সঞ্চিত খনিজের একটি নিদর্শণ স্বরূপ। প্রায়  প্রসারিত ক্ষেত্রে সমৃদ্ধ লোহা আকরিক এর জন্য জেলাটি রোমানদের সময় বা তারও আগে থেকে পরিচিত ছিল।  লৌহ এবং ইস্পাত কাজের লম্বা চিমনিগুলি শিল্প নির্ভর দক্ষিণের ভূমির সাধারণ চিহ্ন-স্বরূপ। পূর্ব দিকে রয়েছে আঙ্গুর-উৎপাদক মোজেল এর উপত্যকা। নদীর তীর ধরে গভীর উপত্যকায় ও দ্রাক্ষাক্ষেত্রের পিছনে অসংখ্য গ্রাম। বেশিরভাগ গ্রামে কমপক্ষে একটি ওয়াইনারি রয়েছে। এই পূর্বদিকেই রয়েছে "লিটল সুইজারল্যান্ড" অঞ্চলটি। এই উপত্যকাটি কাঠ এবং অস্বাভাবিক শিলা গঠনের বৈশিষ্ট্যযুক্ত ক্ষেত্র।  তথ্যসূত্র    বিষয়শ্রেণী:লুক্সেমবার্গের ভূগোল
thumb| thumb| পোপ আরবান দ্বিতীয় (; ১০৩৫ - ২৯ জুলাই ১০৯৯) ওডো অফ চ্যাটিলন অথবা অডো দি লাগেরিতে জন্মগ্রহণ করেন, যিনি ১২ মার্চ ১০৮৮ তে পোপ হন এবং ১০৯৯ সালে মৃত্যুর আগ পর্যন্ত এই পদে আসীন ছিলেন।  দ্বিতীয় আরবান ফ্রান্সের অধিবাসী ছিলেন। তিনি চ্যাটিলন-সার-মার্নের একটি অভিজাত পরিবারের বংশধর ছিলেন। আরবান, যিনি তৎকালীন ইউডস নামে পরিচিত ছিলেন, ১০৫০ সালে রেইমসে লেখাপড়া শুরু করেছিলেন, যা ক্যাথেড্রাল বিদ্যালয়গুলোর মধ্যে কাছাকাছি ছিল।  পোপের পদে আসীন হবার পূর্বে, তিনি তার নাম ইউডস হিসেবে ক্লানির মঠাধ্যক্ষ ও অস্টিয়ার বিশপ ছিলেন। পোপ হিসেবে তাকে অনেক ইস্যু নিয়ে কাজ করতে হয়েছিল, যেগুলো্র মধ্যে ছিল পোপবিরোধী ক্লেমেন্ট তৃতীয়, বিভিন্ন খ্রিস্টান জাতিসমূহের মধ্যে যুদ্ধ এবং ইউরোপে মুসলিমদের বহিরাক্রমণ উল্লেখযোগ্য। তিনি সবচেয়ে বেশি পরিচিত ছিলেন প্রথম ক্রসেডের উদ্যোক্তা এবং আধুনিক রোমান বিচারব্যবস্থার আদলে অভিজাত যাজকীয় আদালত, যা গির্জা পরিচালনায় সহায়ক ছিল, তার প্রতিষ্ঠাতা হিসবে। যারা পবিত্র ভূমির উদ্ধারে যুদ্ধরত ছিলেন এবং পূর্বের গির্জাগুলোর স্বাধীনতার জন্য কাজ করেছিল, তাদের অতীতের সকল পাপের জন্য ক্ষমা ও দয়ার ব্যাপারে তিনি প্রতিজ্ঞাবদ্ধ ছিলেন। এমনকি যারা স্পেনে বর্বরদের বিরুদ্ধে যুদ্ধ করছিল, তাদের জন্যেও এই ক্ষমা প্রযোজ্য ছিল।   অস্টিয়ার বিশপ  খ্রিস্টধর্মে দীক্ষিত ইউডস (অডো), পরবর্তীতে আরবান নামে খ্যাত চ্যালিটন-সার-মার্নের একটি পরিবারে জন্মগ্রহণ করেছিলেন। .[৯][১০] তিনি ক্লানির ধর্মাশ্রমের অধ্যক্ষ ছিলেন, .[৯][ পরবর্তীতে ১০৮০সালে পোপ গ্রেগরি সপ্তম  তাকে অস্টিয়ার কার্ডিনাল-বিশপ নামে ভূষিত করেন। তিনি গ্রেগরিয়ান স্ংস্কারে অন্যতম প্রধান ও সক্রিয় সমর্থক ছিলেন, বিশেষত তিনি ১০৮৪ সালে পবিত্র রোমান সাম্রাজ্যের দূত হিসেবে কাজ করেছিলেন। গ্রেগরি সপ্তম দ্বারা মনোনিত প্যাপাবিল (সম্ভাব্য পোপের উত্তরসূরি) তিনজনের মধ্যে তিনি একজন ছিলেন। মন্টে ক্যাসিনোর মঠাধ্যক্ষ দেসিদেরিয়াস ১০৮৫ সালে গ্রেগরির উত্তরসূরি হিসবে মনোনিত করা হয়, কিন্তু ভিক্টর তৃতীয় হিসেবে তার  স্ংক্ষিপ্ত সময়কালে, ১০৮৮ সালের মার্চে টেরাসিয়ায় সংগঠিত একটি ছোট মিটিংয়ে উপস্থিত যাজকগণ ও অন্যান্য সম পদমর্যাদার যাজকগণের সমর্থনে ওডোকে নির্বাচিত করা হয়। তথ্যসূত্র  বিষয়শ্রেণী:১০৩০-এর দশকে জন্ম বিষয়শ্রেণী:১০৯৯-এ মৃত্যু বিষয়শ্রেণী:পোপ বিষয়শ্রেণী:ক্রুসেড বিষয়শ্রেণী:১১শ শতাব্দীর পোপ
সরকারি আবদুর রশিদ তালুকদার ডিগ্রী কলেজ বরিশাল বিভাগের পটুয়াখালী জেলার দশমিনা উপজেলায় অবস্থিত। এই কলেজ বাংলাদেশ জাতীয় বিশ্ববিদ্যালয় এর অধিভুক্ত। এই কলেজটি ২০১৮ সালে সরকারিকরণ করা হয়।   অবকাঠামো  কলেজটির ২ টি পাকা ভবন এবং ৩টি আধাপাকা ভবন রয়েছে   বিভাগ সমূহ  এখানে একাদশ থেকে ডিগ্রী পর্যন্ত বিজ্ঞান, মানবিক ও ব্যবসা শিক্ষা বিষয়ে সহ কারিগরী বিভাগ রয়েছে। এছাড়া এখানে উন্মুক্ত শাখা রয়েছে।   অন্যান্য অবকাঠামোগত সুযোগ সুবিধাসমূহ  আধুনিক জ্ঞান বিজ্ঞান চর্চার জন্য রয়েছে সমকালীন গ্রন্থসমৃদ্ধ, গ্রন্থাগার, কম্পিউটার ল্যাব ও বিজ্ঞান গবেষণাগার। শিক্ষার্থীর শারীরিক, মানসিক ও সাংস্কৃতিক বিকাশের জন্য রয়েছে ক্রীড়া সামগ্রী, সাংস্কৃতিক আয়োজন।   তথ্যসূত্র   বহিঃসংযোগ বরিশাল বোর্ড  বিষয়শ্রেণী:পটুয়াখালী জেলার মহাবিদ্যালয় বিষয়শ্রেণী:বাংলাদেশের সরকারি মহাবিদ্যালয় বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয় বিষয়শ্রেণী:১৯৬৩-এ পূর্ব পাকিস্তানে প্রতিষ্ঠিত বিষয়শ্রেণী:১৯৬৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:দশমিনা উপজেলা
স্পোর্টস ক্লাব অস্ট্রিয়া কার্নটেন (; সাধারণত এসকে অস্ট্রিয়া কার্নটেন এবং সংক্ষেপে অস্ট্রিয়া কার্নটেন নামে পরিচিত) ক্লাগেনফুর্ট ভিত্তিক একটি অস্ট্রীয় পেশাদার ফুটবল ক্লাব ছিল। এই ক্লাবটি তাদের সর্বশেষ মৌসুমে অস্ট্রিয়ার শীর্ষ স্তরের ফুটবল লিগ অস্ট্রীয় ফুটবল বুন্দেসলিগায় প্রতিযোগিতা করেছিল। এই ক্লাবটি ২০০৭ সালে প্রতিষ্ঠিত হয়েছে। ৩০,০০০ ধারণক্ষমতাবিশিষ্ট ভর্টহের্সে স্টেডিয়ামে ক্লাবটি তাদের সকল হোম ম্যাচ আয়োজন করতো।https://www.transfermarkt.com/sk-austria-karnten/stadion/verein/11609/saison_id/2023http://www.nachrichten.at/sport/fussball/art99,412265https://www.worldfootball.net/teams/sk-austria-kaernten/2024/2/  ২০১০ সালে ক্লাবটি তাদের সকল কার্যক্রম বন্ধ করে দিয়েছে।  আন্ড্রেয়াস শ্রানৎস, ক্রিস্টিয়ান প্রাভডা, টমাস রিডল, আদি রোকা এবং লেয়নহার্ড কাউফমানের মতো খেলোয়াড়গণ অস্ট্রিয়া কার্নটেনের জার্সি গায়ে খেলেছেন।  ইতিহাস ২০০৭–০৮ মৌসুমে, পেশাদার ফুটবল ক্লাব হিসেবে প্রথম মৌসুমে অস্ট্রিয়া কার্নটেন অস্ট্রিয়ার পেশাদার ফুটবল ক্লাবগুলোর মধ্যকার আয়োজিত অস্ট্রীয় ফুটবল লিগ পদ্ধতির তৎকালীন শীর্ষ স্তরের পেশাদার ফুটবল লিগ অস্ট্রীয় ফুটবল বুন্দেসলিগায় প্রতিদ্বন্দ্বিতা করেছিল; ভাল্টার শাখনারের অধীনে উক্ত মৌসুমে অস্ট্রিয়া কার্নটেন ৮ জয় এবং ৯ ড্রয়ে সর্বমোট ৩৩ পয়েন্ট অর্জন করে ২০০৭–০৮ অস্ট্রীয় ফুটবল বুন্দেসলিগার পয়েন্ট তালিকায় ৯ম স্থান অর্জন করেছিল।https://www.worldfootball.net/goalgetter/aut-bundesliga-2007-2008/https://www.weltfussball.de/spielplan/aut-bundesliga-2007-2008-spieltag/36/ অস্ট্রীয় ফুটবল বুন্দেসলিগার উক্ত মৌসুমে অস্ট্রীয় আক্রমণভাগের খেলোয়াড় রোনাল্ড কোলমান ৫টি গোল করে অস্ট্রিয়া কার্নটেনের হয়ে সর্বোচ্চ গোল করেছিলেন।  তথ্যসূত্র  বহিঃসংযোগ      বিষয়শ্রেণী:স্পোর্টস ক্লাব অস্ট্রিয়া কার্নটেন বিষয়শ্রেণী:২০০৭-এ প্রতিষ্ঠিত ফুটবল ক্লাব বিষয়শ্রেণী:২০০৭-এ অস্ট্রিয়ায় প্রতিষ্ঠিত বিষয়শ্রেণী:অস্ট্রিয়ার ফুটবল ক্লাব বিষয়শ্রেণী:অস্ট্রীয় ফুটবল বুন্দেসলিগার ক্লাব
হযরত সুলতান মসজিদ () কাজাখস্তানের রাজধানী নুর-সুলতানে অবস্থিত একটি মসজিদ। এটি মধ্য এশিয়ার বৃহত্তম মসজিদ।   নির্মাণ  কাজাখস্তানের রাষ্ট্রপতি নুরসুলতান নাজারবায়েভের পরামর্শের পর মসজিদের নাম রাখা হয় "হযরত সুলতান" যার অর্থ "পবিত্র সুলতান"। "হযরত সুলতান", "দিভান-ই হিকমেট" এর লেখক সুফি শেখ খোজা আহমেদ ইয়াসাভির অন্যতম উপাধি, যার সমাধি তুর্কিস্তানে অবস্থিত।  ২০০৯ সালের জুন মাসে আস্তানায় হযরত সুলতান মসজিদের নির্মাণকাজ শুরু হয়। বিভিন্ন সময়ে মসজিদটি নির্মাণে ১০০০ থেকে ১৫০০ শ্রমিক জড়িত ছিলেন। ২০১২ সালের ৬ জুলাই এই মসজিদটি সকলের জন্য উন্মুক্ত হয় এবং এটি রাজধানীর অনন্য বস্তুসমূহের মধ্যে অন্যতম।   স্থাপত্য   মসজিদটি ইসলামি ও ঐতিহ্যবাহী কাজাখ স্থাপত্যশৈলীতে নির্মিত। শান্তি ও পুনর্মিলনের প্রাসাদ, স্মৃতিস্তম্ভ "কাজাখ অ্যালি" এবং স্বাধীনতা চত্বর সংলগ্ন এই মসজিদটি ইয়েসিল নদীর ডান (উত্তর) তীরে অবস্থিত। এটিতে ১০ হাজার মুসল্লির স্থান সংকুলান হয়। মসজিদটি প্রায় ১৭,৭০০ বর্গমিটার এলাকা জুড়ে বিস্তৃত। হযরত সুলতান মসজিদের প্রধান গম্বুজটি কাজাখস্তানের বৃহত্তম গম্বুজ যার উচ্চতা ৫১ মিটার ও গোড়ায় ব্যাস ২৮ মিটার। এছাড়াও প্রধান গম্বুজটি ঘিরে আটটি ছোট গম্বুজ আছে। মসজিদটিতে ৭৭ মিটার উচ্চতাবিশিষ্ট ৪ টি মিনার রয়েছে। মসজিদটিতে প্রার্থনা কক্ষ, বিয়ের অনুষ্ঠানের জন্য একটি কক্ষ, কুরআন পড়ার জন্য কক্ষ ও একটি অযুখানা আছে।   আরও দেখুন   কাজাখস্তানে ইসলাম  কাজাখস্তানের মসজিদের তালিকা   তথ্যসূত্র    বহিঃসংযোগ   বিষয়শ্রেণী:কাজাখস্তানের মসজিদ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:২০১২-এ সম্পন্ন মসজিদ বিষয়শ্রেণী:২০১২-এ কাজাখস্তানে প্রতিষ্ঠিত
আর্জেন্টিনা ফ্যানস কাট্টুরকাডাভু হল ২০১৯ সালের একটি মালয়ালম ভাষার চলচ্চিত্র, যেটি পরিচালনা করেভহেন মিধুন ম্যানুয়েল থমাস এবং মুখ্য চরিত্রে অভিনয় করেছেন কালিদাস জয়রাম ও ঐশ্বরিয়া লক্ষ্মী। চলচ্চিত্রটির গল্প লিখেছেন অশোকান চেরুভিল, জন মান্থ্রিকাল ও মিধুন ম্যানুয়েল থমাস। চলচ্চিত্রটি ২০১৯ সালের ২২ মার্চ মুক্তি পায়।   কাহিনি সংক্ষেপ  চলচ্চিত্রটির কাহিনি ভিপিনান (কালিদাস জয়রাম) নামের আর্জেন্টিনা জাতীয় ফুটবল দলের এক ভক্তের জীবনকে ঘিরে গড়ে উঠেছে।   অভিনয়ে   কালিদাস জয়রাম - ভিপিনান  ঐশ্বর্যা লক্ষ্মী - মেহরু  আনু কে আনিয়ান - নাজিব পামবাদান  আনিশ গোপাল - সুনিমন আরাত্তুক্কুঝি  সিয়াম কারগোজ - অজয় ঘোষ  পল জোসেফ - রাঘবন  ঝিঞ্জ শান - থমাস ম্যাশ  অর্জুন রতন - সেজির  সোনিয়া গিরি - সুজা  আসিম জামাল - মুনির কদুভাল্লি  কার্তিকা মেনন - আরয়াম্বিকা   মুক্তি  চলচ্চিত্রটি ২০১৯ সালের ২২ মার্চ মুক্তি পায়।   তথ্যসূত্র    বহিঃসংযোগ      বিষয়শ্রেণী:২০১৯-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:মালয়ালম ভাষার চলচ্চিত্র বিষয়শ্রেণী:২০১০-এর দশকের মালয়ালম ভাষার চলচ্চিত্র বিষয়শ্রেণী:ত্রিশূরে ধারণকৃত চলচ্চিত্র
thumb|200px|কার্নিভালে নৃত্যরত দুইজন অংশগ্রহণকারী। এ ধরনের নৃত্যকে স্থানীয়ভাবে ‘উইনিং’ বলা হয়।  ত্রিনিদাদ ও টোবাগোর কার্নিভাল হচ্ছে ত্রিনিদাদ ও টোবাগোর সবচেয়ে জনপ্রিয় বার্ষিক উৎসব। সেই সাথে সাংস্কৃতিক এবং পর্যটনের দিক থেকে এটি যথেষ্ট তাৎপর্যপূর্ণও বটে। এই কার্নিভাল অনুষ্ঠিত হয় অ্যাশ বুধবারের দুই দিন আগে। সোম ও মঙ্গলবার জুড়ে রাস্তায় কুচকাওয়াজসহ (প্যারেড) বিভিন্ন প্রকার অনুষ্ঠান চলতে থাকে। এটা বলা হয় যে, যদি দ্বীপবাসীরা এটি উদ্‌যাপন না করে, তবে গত বছরের উদ্‌যাপনকে ফিরিয়ে আনার জন্য তারা এটির জন্য তৈরি থাকে। এই উৎসবটির প্রাণ হচ্ছে বিখ্যাত ক্যালিপসো সঙ্গীত, খুব সাম্প্রতিককালে সোকা সঙ্গীত, ক্যালিপসোকে স্থানান্তর করে সবচেয়ে জনপ্রিয় সঙ্গীতের স্থানটি দখল করেছে। পোশাক, লাঠি খেলা, এবং লিম্বো প্রতিযোগিতা এই উৎসবের আরো কয়েকটি অন্যতম গুরুত্বপূর্ণ দিক।   ইতিহাস  মূলত ফ্রেঞ্চ ক্যাথলিক কার্নিভাল উদ্‌যাপন, এবং পশ্চিম আফ্রিকান কার্নিভাল উদ্‌যাপন থেকে উনিশ শতকে ত্রিনিদাদ ও টোবাগোতে কার্নিভাল উদ্‌যাপন করা শুরু হয়।   বহিঃসংযোগ   Official Trinidad and Tobago Tourism Site   Calendar of Events at the Trinidad Tourism Site  National Carnival Commission Official Website  History and Carnival Information at the National Library  Find costumes for Trinidad and Tobago Carnival 2010  National Carnival Bandleaders Association of Trinidad & Tobago  Unified Calypsonians Organisation of Trinidad & Tobago  Discover Trinidad & Tobago  বিষয়শ্রেণী:কার্নিভাল বিষয়শ্রেণী:ত্রিনিদাদ ও টোবাগোর সংস্কৃতি
ঋতু বাসু প্রিমলানি একজন ভারতীয় স্ট্যাণ্ড-আপ কমেডিয়ান এবং পরিবেশবিদ। তিনি তাঁর কাজের জন্য ভারত সরকারের থেকে ২০১৫ সালের নারী শক্তি পুরস্কার পেয়েছিলেন।   ব্যক্তিগত জীবন  প্রিমলানি ভারতের নতুন দিল্লিতে বড় হয়ে ওঠেন। তিনি  লস অ্যাঞ্জেলসের ক্যালিফোর্নিয়া বিশ্ববিদ্যালয় থেকে ভূগোল, নগর পরিকল্পনা এবং আইন বিষয়ে স্নাতকোত্তর ডিগ্রি অর্জন করেছেন। বাম|থাম্ব| ভারতের রাষ্ট্রপতির কাছ থেকে নারী শক্তি পুরস্কার গ্রহণ করছেন বাসু প্রিমলানি। তিনি একজন ফিটনেস উৎসাহী এবং পাঁচটি হাফ ম্যারাথন, দুটি অলিম্পিক-দূরত্বের ট্রায়াথলন, একটি হাফ আয়রনম্যান এবং একটি স্প্রিন্ট ট্রায়াথলন করেছেন। বর্তমানে তিনি দিল্লিতে বসবাস করেন। তিনি একজন সোমাটিক থেরাপিস্টও (বিভিন্ন মন-শরীরের কৌশল ব্যবহার করে মানুষের শরীরের ক্ষতিকারক, চাপা আবেগ মুক্ত করতে সাহায্য করে)।   কর্মজীবন  প্রিমলানি মার্কিন যুক্তরাষ্ট্রে অলাভজনক থিম্মাক্কা'স রিসোর্সেস ফর এনভায়রনমেন্টাল এডুকেশন প্রতিষ্ঠা করেন। এই সংস্থাটি রেস্তোরাঁগুলির জন্য পরিবেশগত পরামর্শ পরিষেবা প্রদান করত এবং ২০০৩ সালে এটি ক্যালিফোর্নিয়া গভর্নরস এনভায়রনমেন্টাল অ্যাণ্ড ইকোনমিক লিডারশিপ পুরস্কার পেয়েছিল।  রেস্তোরাঁগুলির সাথে তাঁর কাজের জন্য তাঁকে অশোক ফেলো নিযুক্ত করা হয়েছিল। প্রিমলানির সংস্থা ২০০৩ সালে মার্কিন ইপিএ (এনভায়রনমেন্টাল প্রোটেকশন এজেন্সি) অঞ্চল ৯-এ পুরস্কারও পেয়েছিল।  ২০১৪ সালের জুলাই মাসে, বেঙ্গালুরু-ভিত্তিক পরিবেশবিদ সালুমারাদা থিম্মাক্কা অভিযোগ করেন প্রিমলানি তাঁর নাম ব্যবহার ক'রে মার্কিন যুক্তরাষ্ট্র থেকে অর্থ আদায় করে প্রতারণা করছেন। থিম্মাক্কার মতে, প্রিমলানি মার্কিন যুক্তরাষ্ট্রে থিম্মাক্কা'স রিসোর্সেস ফর এনভায়রনমেন্টাল এডুকেশন প্রতিষ্ঠা ক'রে তাঁর নামের অপব্যবহার করছিলেন। প্রিমলানির বলেছেন, শতবর্ষী থিম্মাক্কা "সম্ভবত" ভুলে গেছেন যে তিনি প্রিমলানিকে তাঁর নাম ব্যবহার করার জন্য সম্মতি দিয়েছিলেন। থাম্ব|ক্যালিফোর্নিয়ার গভর্নরের কাছ থেকে পুরস্কার গ্রহণ করছেন ঋতু বাসু প্রিমলানি প্রিমলানি নিউ ইয়র্ক সিটি, সান ফ্রান্সিসকো, মুম্বাই, দুবাই, বেঙ্গালুরু, হায়দ্রাবাদ, চণ্ডীগড়, পুনে এবং দিল্লি সহ বিশ্বজুড়ে শত শত কর্পোরেট এবং কমেডি ক্লাব শো প্রযোজনা এবং পরিবেশনা করে শিরোনামে এসেছেন। তিনি তাঁর কমেডির মাধ্যমে সামাজিক বার্তা প্রদান করেন, পরিবেশ, মানবাধিকার, এবং ধর্ষণের মতো সাহসী বিষয়গুলিতে সোচ্চার হন।  ২০২৪ সালে, তিনি ভারতের নতুন দিল্লিতে তাঁর প্রথম গ্রাফিক উপন্যাস, জুটা প্রকাশ করেন এবং নক্সভিলের নতুন স্থায়ী পরিচালক হিসেবে কাজ শুরু করেন।   পুরস্কার    ভারত সরকার কর্তৃক নারী শক্তি পুরস্কার, ২০১৫  গ্লোবাল অশোকা ইনোভেটর্স ফর দ্য পাবলিক সোশ্যাল এন্টারপ্রেনার ফেলোশিপ ২০০৪  মার্কিন ইপিএ অঞ্চল ৯-এ পরিবেশগত অর্জন পুরস্কার ২০০৩  ক্যালিফোর্নিয়া গভর্নরের পরিবেশগত ও অর্থনৈতিক নেতৃত্ব পুরস্কার ২০০৩   তথ্যসূত্র   বিষয়শ্রেণী:২১শ শতাব্দীর ভারতীয় এলজিবিটিকিউ ব্যক্তি বিষয়শ্রেণী:ভারতীয় কৌতুকাভিনেত্রী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:লেসবিয়ান কৌতুকাভিনয়শিল্পী বিষয়শ্রেণী:ভারতীয় জনসমক্ষে কৌতুক পরিবেশন শিল্পী বিষয়শ্রেণী:জীবিত ব্যক্তি
|right|200px জুঁই (বৈজ্ঞানিক নাম Jasminum )ইংরেজি:Jasmine  Shurb এবং Vine গণের  একটি সদস্য; যারা অলিভ পরিবারে অবস্থিত(Oleaceae)।এতে ইউরেশিয়া,অস্ট্রেলেশিয়া এবং ওশেনিয়ার মতো উষ্ণ অঞ্চলের ২০০ এর বেশী প্রজাতি রয়েছে।জুঁই তার আপন বৈশিষ্ট্যের কারণে বেশী চাষ হয়।এটি তিউনিসিয়ার জাতীয় ফুল।জুঁই পত্রঝরা (শীতকালে পাতা ঝরে এমন) অথবা চিরহরিত্‍ (সারা বছর সবুজ থাকে) উভয় প্রকারেরই হতে পারে। তাদের পাতা উল্টোদিকে গজায়।  ফুলগুলো সাধারণত  হয়ে থাকে। তারা সাদা অথবা হলুদ হয়ে থাকে, যদিও র্যাডিশ রঙে তাদের খুবই কম দেখা দেয়।জুঁইয়ের ফল,জাম পাকলে কালো হয়। এ প্রজাতিটির মূল ক্রোমোজোমসংখ্যা ১৩, এবং বেশিরভাগ প্রজাতি ডিপ্লয়েড (2n=26). তাছাড়া, প্রকৃতিতে জুঁইয়ের যেসব প্রজাতি পাওয়া যায় তাদের ক্রোমোজোমসংখ্যা হল,  প্রজাতি 2nJasminum sambac (2n=39) Jasminum flexile(2n=52)Jasminum mesny (2n=39)Jasminum angustifolium(2n=52).বাকি অংশ পড়ুন...
ফুলের গন্ধে ঘুম আসে না হচ্ছে ১৯৮৫ সালে প্রকাশিত হুমায়ুন আজাদ লিখিত একটি কিশোর সাহিত্য। হুমায়ুন আজাদ তার নিজের মেয়ে মৌলীকে এই বই উৎসর্গ করে লিখেছিলেন এবং বইটি আজাদের নিজের রাড়িখাল গ্রামের জীবন নিয়েই লিখিত ছিলো। অধ্যায়সমূহ ফুলের গন্ধ পুকুরে প্রদীপ জ্বলে খেজুর ডালে সাদা বেলুন দুই ভাই যে দিন পুকুরে মানুষ নামে টিনের চালে বৃষ্টির শব্দ খেজুর ডালের ঘোড়া মধুর মতো ভাত পদ্মার রূপালি শস্য বিলের ধারে প্যারিস শহর দুপুরে দীর্ঘশ্বাস মেলা মেলা মেলা সুখ আর শোকের কবিতা ঐ বাড়িটা কার সবচেয়ে যে ছোটো পিড়িখানি গ্রামের মৃত্যু আমি ডাক পাড়ি  আরোও দেখুন  হুমায়ুন আজাদের গ্রন্থতালিকা  তথ্যসূত্র  বহিঃসংযোগ    বিষয়শ্রেণী:হুমায়ুন আজাদের প্রবন্ধ বিষয়শ্রেণী:সমর মজুমদারের প্রচ্ছদ শিল্প সহ বই বিষয়শ্রেণী:আগামী প্রকাশনীর বই
thumb|মাছ শিকারে ব্যস্ত বক,স্থান:শখেরবাজার, কলকাতা আর্ডেইডি গোত্রের অন্তর্গত লম্বা গলা, লম্বা পা বিশিষ্ট মিঠাপানির জলাশয় ও উপকূলীয় অঞ্চলে বসবাসকারী মৎস্যভোজী একদল জলচর পাখিকে বক বলা হয়। পৃথিবীতে স্বীকৃত মোট ৬৪ প্রজাতির বক রয়েছে। এসব বকের কিছু প্রজাতি আকৃতিভেদে বগলা (Bittern) ও বগা (Egret) নামে পরিচিত। Botaurus এবং Ixobrychus গণের সদস্যরা বগলা নামে পরিচিত আর বগাদের শরীরে সাদার প্রাধান্য বেশি। সারা বিশ্বে বিভিন্ন প্রজাতির বকের বিস্তৃতি থাকলেও নিরক্ষীয় ও ক্রান্তীয় অঞ্চলে এদের বিস্তৃতি সবচেয়ে বেশি। মরু ও মেরু অঞ্চলে বক অনুপস্থিত।   বক কমে যাওয়ার কারণ  বক কমে যাওয়ার প্রধান কারণ অবৈধ শিকার। বিলপাড়ের উঁচু গাছবিহীন স্থান ও বিস্তীর্ণ ধানি জমিতে বক ধরার ফাঁদ পাতে শিকারীরা। বক শিকারী সূত্রে জানা গেছে, অনেক মানুষ মনে করেন, বকের মাংস খেলে বাতসহ শরীরের বিভিন্ন ব্যথা দূর হয়। তাই অনেকে বক ধরার আগেই কেনার জন্য টাকা দেন। শিকারিরা ফাঁদ পেতে পোষা বক দিয়ে বক শিকার করেন।   তথ্যসূত্র   বিষয়শ্রেণী:আর্ডেইডি বিষয়শ্রেণী:বক বিষয়শ্রেণী:উইলিয়াম এলফোর্ড লিচ কর্তৃক নামকরণকৃত ট্যাক্সা
রাজা গিরীশ চন্দ্র রায় (ব্রজগোবিন্দ নন্দী চৌধুরী) (১৮৪৪ - ১৯০৭) সিলেটের প্রথম রায়বাহাদুর ও একমাত্র রাজা উপাধি প্রাপ্ত ব্যক্তি। শিক্ষার প্রসারে গিরীশচন্দ্রের অবদানের স্বীকৃতি স্বরূপ ব্রিটিশ সরকার ১৮৯৫ সালে তাঁকে রায়বাহাদুর ও ১৮৯৯ সালে রাজা উপাধিতে ভূষিত করেন।  রাজা গিরীশচন্দ্র ১৮৪৪ খ্রিস্টাব্দের ২৭ই মার্চ বুধবারে সিলেটের বোয়ালজুর পরগণার (বর্তমানে বালাগঞ্জ উপজেলা) চরভূতা গ্রামে এক কায়স্থ পরিবারে জন্মগ্রহণ করেন। তাঁর জন্মদাতা পিতার নাম দীপচন্দ্র নন্দী চৌধুরী এবং পিতৃপ্রদত্ত নাম ব্রজগোবিন্দ নন্দী চৌধুরী। সিলেট নগরীর রায়নগরের বিখ্যাত জমিদার দেওয়ান মানিকচাঁদের পুত্র বাবু মুরারিচাঁদের সন্তানহীনা কন্যা ব্রজসুন্দরী দেবী তাঁকে দত্তক নেন। তখন তাঁর বয়স পাঁচ বৎসর ছিল।  এভাবে তিনি রায়নগরের জমিদারীর বিশাল সম্পত্তির উত্তরাধিকারী হন। শিক্ষার প্রসার, দুর্ভিক্ষ নিবারণ, দরিদ্র-বিপদগ্রস্তের পরিত্রাণ প্রভৃতি দানকার্যে তিনি তাঁর সমস্ত বিত্ত-সম্পদ ব্যয় করেন। তিনি সিলেটের তথা আসামের প্রথম কলেজ মুরারিচাঁদ কলেজ ১৮৮১ সালে প্রতিষ্ঠা করেন। যা এমসি কলেজ নামে বহুল পরিচিত। এছাড়াও তিনি মুরারি চাঁদ এন্ট্রাস স্কুল ও সংস্কৃত-চতুষ্পাঠী এবং ১৮৭৬ সালে রাজা গিরীশচন্দ্র হাইস্কুল (গিরীশ বঙ্গ বিদ্যালয়) প্রতিষ্ঠা করেন। তাঁর সময়ে এসব স্কুল-কলেজের প্রায় অর্ধেক ছাত্রই বিনা বেতনে ও অল্পবেতনে পড়াশোনা করত, অসহায় ছাত্রদের জন্য মাসিক কয়েকটি বৃত্তি নির্দিষ্ট ছিল। রাজা নারীশিক্ষারও পরম সহায় ছিলেন এবং নানাভাব এর প্রসারে সাহায্য করে গেছেন। তাছাড়া তৎকালীন আসাম প্রদেশে বাঙালীর মধ্যে রাজা গিরীশচন্দ্রই সর্বপ্রথম চা বাগান প্রস্তুত করেন এবং এই ব্যবসায়ে অন্যদের প্রবৃত্তির পথ উন্মুক্ত করেন।  রাজা গিরীশচন্দ্র ১৯০৭ খ্রিস্টাব্দের ১৫ই এপ্রিল (২রা বৈশাখ, ১৩১৪ বঙ্গাব্দ) রবিবারে পরলোকগমন করেন।  বিষয়শ্রেণী:১৮৪৫-এ জন্ম বিষয়শ্রেণী:১৯০৭-এ মৃত্যু বিষয়শ্রেণী:বাঙালি সমাজসেবক
সের্গেই মিলিঙ্কোভিচ-সাভিচ (, ; জন্ম: ২৭ ফেব্রুয়ারি ১৯৯৫) হলেন একজন সার্বীয়–স্পেনীয় পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল হিলাল এবং সার্বিয়া জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।  মিলিঙ্কোভিচ-সাভিচ ২০১৭ সালে সার্বিয়ার হয়ে আন্তর্জাতিক পর্যায়ে অভিষেক করেছেন; সার্বিয়ার জার্সি গায়ে তিনি এপর্যন্ত ৫৪ ম্যাচে ৯টি গোল করেছেন।  প্রারম্ভিক জীবন সের্গেই মিলিঙ্কোভিচ-সাভিচ ১৯৯৫ সালের ২৭শে ফেব্রুয়ারি তারিখে স্পেনের লেইদায় জন্মগ্রহণ করেছেন এবং সেখানেই তার শৈশব অতিবাহিত করেছেন।  পরিসংখ্যান আন্তর্জাতিক   দল  সাল  ম্যাচ  গোল সার্বিয়া  ২০১৭  ২  ০ ২০১৮  ৮  ০ ২০১৯  ৫  ০ ২০২০  ৫  ৩ ২০২১  ৮  ২ ২০২২  ১১  ২ ২০২৩  ৮  ০ ২০২৪  ৭  ২ সর্বমোট  ৫৪  ৯  তথ্যসূত্র  বহিঃসংযোগ                       বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:স্পেনীয় পুরুষ ফুটবলার বিষয়শ্রেণী:সার্বীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:আল হিলাল সৌদি ফুটবল ক্লাবের খেলোয়াড় বিষয়শ্রেণী:সৌদি পেশাদার লিগের খেলোয়াড় বিষয়শ্রেণী:সার্বিয়ার আন্তর্জাতিক ফুটবলার বিষয়শ্রেণী:লাৎসিয়ো স্পোর্টস ক্লাবের খেলোয়াড় বিষয়শ্রেণী:রয়্যাল রেসিং ক্লাব খেংকের খেলোয়াড় বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:বেলজীয় প্রো লিগের খেলোয়াড় বিষয়শ্রেণী:সার্বীয় সুপারলিগার খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:সার্বিয়ার আন্তর্জাতিক যুব ফুটবলার বিষয়শ্রেণী:ইতালিতে প্রবাসী ফুটবলার বিষয়শ্রেণী:সার্বিয়ার অনূর্ধ্ব-২১ আন্তর্জাতিক ফুটবলার বিষয়শ্রেণী:লেইদার ফুটবলার
জার্নাল অব মলিকিউলার এভোলিউশন () হচ্ছে সমকক্ষদের দ্বারা পর্যালোচিত (Peer review) এবং জার্মানি থেকে প্রকাশিত একটি বৈজ্ঞানিক গবেষণা পত্রিকা যা আণবিক বিবর্তন নিয়ে কাজ করে। জার্মানির স্প্রিঙ্গার প্রকাশনা সংস্থা এই গবেষণা পত্রিকাটি প্রকাশ করে এবং ১৯৭১ সালে এটি প্রথম প্রকাশিত হয়। এর প্রতিষ্ঠাতাকালীন সম্পাদক ছিলেন এমিলে সুকারকান্ডল (Emile Zuckerkandl)। তিনি ১৯৯০ সালের শেষ পর্যন্ত এর প্রধান সম্পাদক ছিলেন।Emile Zuckerkandl and Giorgio Bernardi, Editorial, Journal of Molecular Evolution, vol. 40 (1995), pp. 1-2  সুকারকান্ডল পুরস্কার  ২০০১ সালে গবেষণা পত্রিকাটির প্রকাশক সেরা গবেষণাপত্রের জন্য এমিলে সুকারকান্ডলের সম্মানে প্রতি বছর সুকারকান্ডল পুরস্কার দেওয়ার নিয়ম চালু করে।Giorgio Bernardi; Takashi Gojobori; and Martin Kreitman, Editorial, Journal of Molecular Evolution, vol. 52 (2001), p. 1  তথ্যসূত্র  বহিঃসংযোগ     বিষয়শ্রেণী:Springer Science+Business Media academic journals বিষয়শ্রেণী:Publications established in 1971 বিষয়শ্রেণী:মাসিক গবেষণা পত্রিকা বিষয়শ্রেণী:ইংরেজি ভাষার ম্যাগাজিন বিষয়শ্রেণী:বিবর্তনীয় জীববিজ্ঞানমূলক সাময়িকী বিষয়শ্রেণী:ইংরেজি ভাষার গবেষণা পত্রিকা
স্টেফানি ইয়াং হুয়াং (কোরিয়ান নাম: হুয়াং মি-ইয়ং; হানগুল: 황미영; হাঞ্জা: 黃美英; জন্ম: ১ আগস্ট, ১৯৮৯) একজন মার্কিন গায়িকা ও নৃত্যশিল্পী। তিনি তাঁর মঞ্চ নাম টিফানি অথবা টিফানি ইয়ং নামে পরিচিত। তিনি ক্যালিফোর্নিয়াতে জন্মগ্রহণ করেন, তবে পনেরো বছর বয়সে দক্ষিণ কোরিয়ায় যান সঙ্গীত ক্যারিয়ার শুরু করার জন্য। তিনি কন্যা গায়কদল গার্লস জেনারেশন এবং এর উপ-একক গার্লস’ জেনারেশন-টিটিএস-এর সদস্য।   বিতর্ক   ২০১৬ সালের ১৫ আগস্ট, কোরিয়ার স্বাধীনতা দিবসে তিনি একটি জাপানি উদীয়মান সূর্য পতাকা পোস্ট করায় কোরিয়ান সোশ্যাল মিডিয়াতে তীব্র সমালোচনার মুখে পড়েন। তথ্যসূত্র  বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:সান ফ্রান্সিস্কোর অভিনেত্রী বিষয়শ্রেণী:মার্কিন পপ গায়িকা বিষয়শ্রেণী:দক্ষিণ কোরীয় নারী আইডল বিষয়শ্রেণী:দক্ষিণ কোরীয় টেলিভিশন অভিনেত্রী বিষয়শ্রেণী:সান ফ্রান্সিস্কোর সঙ্গীতশিল্পী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:২১শ শতাব্দীর মার্কিন গায়িকা
সতী-স্বর্ণামতি-ভাটেশ্বরী নদী বাংলাদেশের উত্তর-পশ্চিমাঞ্চলের লালমনিরহাট জেলার একটি নদী। নদীটির দৈর্ঘ্য ৩৫ কিলোমিটার, গড় প্রস্থ ১৫০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সতী-স্বর্ণামতি-ভাটেশ্বরী নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ১০৭।  প্রবাহ নদীটির উৎপত্তিস্থল ও মোহনা দুটিই তিস্তা নদীতে।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:লালমনিরহাট জেলার নদী বিষয়শ্রেণী:হাতবান্ধা জেলার নদী বিষয়শ্রেণী:লালমনিরহাট সদর উপজেলা বিষয়শ্রেণী:কালীগঞ্জ উপজেলা, লালমনিরহাট বিষয়শ্রেণী:আদিতমারী উপজেলা